**OŠ ANTUNA MIHANOVIĆA PETROVSKO**

PETROVSKO 58 A, 49234 PETROVSKO

OIB: 29768513109

KLASA: 400-02/24-01/02

URBROJ: 2140-76-03-24-2

**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA ZA 2024. GODINU**

**1. Obrazloženje općeg dijela izvještaja o izvršenju proračuna**

Osnovna škola Antuna Mihanovića Petrovsko do 30.06.2024. godine je iz državnog proračuna (MZO) dobila sredstva za isplatu plaće i ostalih naknada zaposlenima, ostala sredstva za provedbu kurikularne reforme u iznosu od 372.067,92 €. U odnosu na godišnji plan, indeks izvršenja je 53%. Planirano povećanje plaća u iznosu od 10% je i ostvareno, tako da su i sami prihodi bili veći u odnosu na prošlu godinu. Odlukom Vlade Republike Hrvatske donijeta je Odluka o kriterijima i načinu financiranja, odnosno sufinanciranja troškova prehrane za sve učenike osnovnih škola za školsku godinu 2023./2024. Cijena financiranja iznosi 1,33 € po obroku za svakog učenika, a doznačuje ih Ministarstvo znanosti i obrazovanja. Za polaznike predškole Općina je i ove godine donijela zaključak o sufinanciranju obroka u iznosu od 0,33 € obrok/učenik. Tako je sufinancirala školsku kuhinju samo za polaznike predškole, iz tog razloga indeks izvršenja je svega 16 % u odnosu na prošlu godinu, a u odnosu na plan 30 %. Općina je ukupno uplatila sredstva u iznosu od 364,32 €, sredstva za prehranu učenika, dodatnih ulaganja i financiranja u ovom razdoblju nije bilo. Vlastitih prihoda u 2024. godini još nismo imali obzirom da odvoz prikupljenog otpadnog papira planiramo za jesen.

Decentralizirana sredstva dobivena od KZŽ za materijalne troškove iznosila su ukupno 20.069,82 €. Dodatna sredstva koje je osnivač uplatio za financiranje različitih projekata su iznosila 6.624,13 €, u odnosu na prošlu godinu, za 60 % manje sredstava jer smo u prošloj godini materijalne troškove pokrivali i iz dodatnih sredstava. Tim sredstvima škola je pokrila materijalne troškove same škole, projekt Baltazar, E-tehničar, troškove natjecanja i drugo. Prihodi sredstava iz posebnih namjena, uplata roditelja za prijevoz učenika na terenske nastave, izlete i školsku prehranu učenika, iznosile su 5.270,00 €. Smanjeni su u odnosu na prošlogodišnje izvršenje i plan zbog financiranja školske kuhinje iz državnog proračuna. Tekućih donacije u ovom razdoblju nije bilo.

Ukupni ostvareni prihodi na dan 30.06.2024. godine su 493.247,48 €, indeks izvršenja u odnosu na plan je 53 %. U odnosu na 2023. godinu za isto razdoblje, indeks povećanja je 17%.

Ukupni ostvareni rashodi na dan 30.06.2024. godine su 498.828,81 €, u odnosu na planirano to je 53 % izvršenja. Rashodi su također u odnosu na prethodnu godinu veći za 17 % zbog povećanja plaća te materijalnih troškova.

**2. Obrazloženje posebnog izvještaja o polugodišnjem izvršenju proračuna**

Povećanje rashoda u odnosu na plan, financiranih iz sredstava KZŽ, rezultat je povećanja cijena energenata i materijalnih troškova, iako racionalno trošimo sredstva. Materijalni i financijski rashodi utrošeni su 98% u odnosu na planirano. Planirane nabave nefinancijske imovine nismo provodili dok ne odradimo rebalans sa povećanjem decentraliziranih sredstva. Opći prihodi i primici planirani su bili djelomično i za pokrivanje materijalnih sredstava, ali ipak nije bilo potrebe, tako da je izvršenje svega 23 % u odnosu na planirano. Prema planu su utrošena sredstva za provođenje projekta E-tehničar i PUN Baltazar, projekt Zalogajček se ne provodi od Odluke o sufinanciranju školske kuhinje. Iz općih prihoda financirana je nabava računovodstvenog programa. Donirana sredstva utrošena su na pokriće pomoćnih materijala za provođenje radionica u Školi. Rashodi za posebne namjene iznose 32 % od planiranih na godišnjoj razini. Provele su se sve terenske nastave i izleti koju su bili u planu za drugo polugodište 2023./2024. godine. Rashodi za službena putovanja veći su u odnosu na prethodnu godinu zbog povećanja naknade za korištenje osobnog automobila u službene svrhe, isto kao i ostale naknade troškova zaposlenima (lokovožnja). Zbog nedostatka sredstava smo primorani na uštedu za neizbježne materijalne troškove. Iz istih razloga još nije nabavljena službena zaštitna i radna odjeća za zaposlenike te sitan inventar. Bankarske usluge i usluge platnog prometa veće su u odnosu na prošlu godinu zbog povećanja tarifi banke i time su već premašile 100 % planiranog troška.

Rashodi iz izvora Ministarstva izvršeni su 53 % u odnosu na planirano i 26 % su veći u odnosu na prethodnu godinu za to razdoblje. Planirane naknade građanima i kućanstvima te rashodi na nabavu nefinancijske imovine, nabava udžbenika, provodi se u drugom polugodištu ove godine zbog čega je sada izvršenje 0 %. Rashodi pokriveni iz sredstava Općine su uvelike smanjeni zbog školske kuhinje, ali i zbog škole plivanja u sklopu projekta Hrvatska pliva koja se provodi u drugom dijelu godine. Ukupni rashodi iznose 498.110,81 €, te su namjenski utrošeni prema planu, u pojedinim segmentima više od planiranih na polugodišnjoj razini, neki su utrošeni skoro u cijelosti u odnosu na prvotni plan, npr. decentralizacija. Rebalansom koji slijedi u narednom razdoblju i realizacijom nekih planova, uskladit ćemo daljnji financijski plan primitaka i izdataka.

**Petrovsko, 12. 7. 2024.**

|  |  |  |
| --- | --- | --- |
|  |  | Predsjednica školskog odbora: |
|  |  | Tina Zorko |